
R O M Â N I A

JUDEŢUL VRANCEA

CONSILIUL LOCAL

AL MUNICIPIULUI FOCSANI

HOTĂRÂRE

 Privind,  transformarea în statul de funcţii al Poliţiei Locale a Municipiului Focşani  a  

                şase posturi,  în vederea promovării într-un grad profesional superior 

                a funcţionarilor publici încadraţi pe aceste posturi  
            Consiliul Local al Municipiului Focşani, Judeţul Vrancea, întrunit în şedinţa ordinară;
            - analizând raportul Direcţiei resurse umane si coordonare unitati subordonate înregistrat la nr. 30236/18.06.2013 prin care se propune transformarea în statul de funcţii al Poliţiei Locale a Municipiului Focşani  a  şase posturi,  în vederea promovării într-un grad profesional superior a funcţionarilor  publici încadraţi pe aceste posturi şi avizul favorabil al Comisiei pentru buget şi administraţie publică ;

- văzând adresa nr. 1588/12.06.2013 a Poliţiei Locale a Municipiului Focşani, rapoartele finale ale comisiilor de examene nr. 1489/05.06.2013, nr. 1493/05.06.2013 şi nr. 1495/05.06.2013;
- în temeiul art. 64 din Legea nr. 188/1999 privind Statutul funcţionarilor publici, republicată în anul 2007, cu modificarile si completarile ulterioare, art. 121 alin. (1) lit. “a” si alin. (2) lit. “a” si art. 125 alin. (1) din Hotărârea Guvernului nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare;


-    în baza art. 36 alin.(2) lit. „a” si  alin.(3) lit.”b” şi in temeiul art. 45 alin. (1)  din Legea nr. 215/2001  privind  administraţia publica locala, republicata in anul 2007, cu modificarile si completarile ulterioare;  

HOTĂRĂŞTE:

  
Art. 1. Transformarea în statul de functii al Poliţiei Locale a Municipiului Focşani a  şase posturi,  în vederea promovării într-un grad profesional superior a funcţionarilor  publici încadraţi pe aceste posturi, după cum urmează:
- transformarea postului de poliţist local clasa I, grad profesional asistent  care figurează la Compartimentul protecţia mediului, în post de poliţist local, clasa I, grad profesional principal;

- transformarea postului de poliţist local clasa I, grad profesional asistent  care figurează la Compartimentul evidenţa persoanelor, în post de politist local, clasa I, grad profesional principal;
- transformarea a două posturi de poliţist local clasa I, grad profesional asistent  care figurează la Serviciul ordine publica şi pază bunuri, în posturi de politist local, clasa I, grad profesional principal;
- transformarea postului de poliţist local clasa I, grad profesional principal care figurează la Serviciul ordine publica şi pază bunuri, în post de politist local, clasa I, grad profesional superior;
- transformarea postului de politist local, clasa III, grad profesional asistent  care figureaza la Serviciul ordine publica şi pază bunuri in post de politist local, clasa III, grad profesional principal.

          Art. 2.  Anexa nr. 2  la Hotărârea Consiliului Local al Municipiului Focsani            nr. 44/09.02.2012 privind aprobarea organigramei, statului de funcţii şi  numărului de personal pentru Poliţia Locală a Municipiului Focşani, cu modificările şi completările ulterioare, se modifică corespunzător. 
          Art. 3.  Prezenta  hotărâre va fi comunicată  de către  Directia administraţie publică locală, compartimentelor, birourilor, serviciilor şi Primarului Municipiului Focşani, conform legii, care va asigura executarea acesteia prin Directia administraţie publică locală,  Direcţia resurse umane şi coordonare unităţi subordonate, Direcţia economică şi Poliţia Locală a Municipiului Focşani.

PREŞEDINTE  DE ŞEDINŢĂ,

           Mersoiu  Ionuţ

                                                                                  Contrasemnează,

                                                          SECRETARUL MUNICIPIULUI FOCŞANI
                                                            Corhană Eduard Marian

